stanford-oval/wikipedia huggingface dataset:
Berit ja Dallapé
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäissävellyksen nimi (tyylilaji) | Kesto |  |  |  |  |  |
| 1. | Jimmy banjoaan hän soittaa | Georg Malmsten, Bengt Wistrand | (foxtrot) | 3.09 |  |  |  |  |  |
| 2. | Jatsi-tyttö | Fred Fisher, Tuula Valkama | Jazz Girl (foxtrot) | 2.27 |  |  |  |  |  |
| 3. | Valssi menneiltä ajoilta | Iosif Ivanovici, Rainer Kisko | (valssi) | 2.25 |  |  |  |  |  |
| 4. | Keväthaaveita | Aleksi Lehto, Lauri Jauhiainen | (valssi) | 2.42 |  |  |  |  |  |
| 5. | Kertokaa se hänelle | Rodolfo Falvo, Timjami | Dicitencello vuie (tango) | 4.14 |  |  |  |  |  |
| 6. | Vanha mustalainen | Trad. | (tango) | 4.43 |  |  |  |  |  |
| 7. | Puoliyön jälkeen | Lauri Lieppo (Lauri Lindgren), Martti Jäppilä | (foxtrot) | 2.25 |  |  |  |  |  |
| 8. | Iloinen soittaja | Pentti Viherluoto, Aimo Viherluoto | Iloinen soittajapoika (foxtrot) | 3.23 |  |  |  |  |  |
| 9. | Silikistä sametista | Trad. | (jenkka) | 3.33 |  |  |  |  |  |
| 10. | Lapsuuden pihapuu | Usko Kemppi | (jenkka) | 2.57 |  |  |  |  |  |
| 11. | Yli aaltojen | Juventino Rosas, Rainer Kisko | Sobre las olas (valssi) | 3.45 |  |  |  |  |  |
| 12. | Kenpä tietäis sen | Jimmy Fontana, Franco Migliacci, Carlo Pes, Lilli Greco, Saukki | Che sarà (valssi) | 3.01 |  |  |  |  |  |
Muuta

Berit & Dallapé sisältää muun muassa suomalaisen version vuoden 1971 menestyksestä "Che sarà", jota on sittemmin versioitu useaan otteeseen eri kielisinä. "Yli aaltojen" on suomenkielinen versio 1880-luvulla sävelletystä meksikolaisesta valssista "Sobre las olas". Albumin kannen suunnitteli Erik Uddström. Avausraita "Jimmy banjoaan hän soittaa" on julkaistu sittemmin myös Beritin kokoelma-albumeilla.
Aiheesta muualla

Fenno-levytietokanta (Teoshaku)
Fono.fi: Äänitteen tiedot : Jimmy Banjoaan hän soittaa
Pomus : Berit
Banijay Entertainment

| Banijay Entertainment S> A. |
| --- | --- |

Tunnuslause:  We are Banijay
Perustettu:  2008
Toimiala:  televisiotuotanto
Emoyhtiö:  Banijay Group N.V.
Omistaja:  Vivendi 19,21 %
Kotisivu:  www.banijay.com
Infobox OKVirheellinen NIMI-arvo: 
Banijay Entertainment on ranskalainen televisiotuotantoyhtiö, joka perustettiin Ranskan Endemolin entisen johtajan Stéphane Courbitin johdolla vuonna 2008. Yhtiön omistajiin lukeutuvat muun muassa italialaiset Agnellin ja De Agostinin perheet sekä LVMH:n toimitusjohtaja Bernard Arnault. Vuonna 2011 ranskalainen miljardööri Liliane Bettencourt osti osuuden Banijaystä.
Banijay Finland

Vuonna 2009 Banijay osti suomalaisen Solar Filmsin omistaman Solar Television Oy:n, joka toimii nykyisin nimellä Banijay Finland.
Huhtikuussa 2016 yhtiön toimitusjohtajaksi nimitettiin Tatu Ferchen. Elokuussa 2013 yhtiön toimitusjohtajaksi nimitettiin Petteri Ahomaan jälkeen Joonas Hytönen.
TV-ohjelmat

Banijay Entertainmentin ja sen tytäryhtiöiden tuottamia ohjelmia ovat muun muassa:
E! Rikkaat Kardashianit
Popstars
The Real World
The Voice of Finland
Tavallista elämää
Uutisvuoto
Tanssii tähtien kanssa
Berliner

Sveitsiläinen Le Temps -lehti.
Berliner on sanomalehtiformaatti, jonka mitat ovat 315 × 470 millimetriä. Se on hieman suurempi kuin tabloidi mutta pienempi kuin broadsheet.
Ensimmäisen maailmansodan aikaan vaihtoehtoja ”berliiniläiselle formaatille” olivat pohjoissaksalainen ja ranskalainen formaatit.
Berliner-formaattia ovat käyttäneet muun muassa La Stampa (Italia), La Vanguardia (Espanja), Le Monde (Ranska), La Repubblica (Italia), sekä Neue Zürcher Zeitung (Sveitsi). Brittiläinen The Guardian käytti berlineriä vuosina 2005–2018.
Aiheesta muualla

Kuvia tai muita tiedostoja aiheesta Berliner Wikimedia Commonsissa
Arthouse Cinema Niagara

| Arthouse Cinema Niagara |
| --- | --- |
 Niagaran sisäänkäynti ja mainostaulu.
Sijainti:  Kehräsaari, Tampere
Omistaja:  Pirkanmaan Elokuvakeskus ry
Tilavuus:  1 sali, 128 paikkaa
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Arthouse Cinema Niagara on Pirkanmaan Elokuvakeskus ry:n omistama yksityinen elokuvateatteri Tampereen Kehrä­saaressa.
Niagara esittää vuosittain normaaliohjelmistossa ja erikoissarjoissa kotimaisia ja ulkomaisia elokuvia. Erikoisohjelmistoon kuuluu muun muassa useiden eri maiden elokuvia esittelevät erikoissarjat sekä Kansallisen audiovisuaalisen instituutin esityssarjat. Niagara on osa eurooppalaisten elokuvateatterien Europa Cinemas -verkostoa, johon kuuluu lisäksi seitsemän muuta suomalaista teatteria. Teatteri toimii myös Cinemadrome-festivaalin tapahtumapaikkana ja Tampereen elokuvajuhlien yhtenä esityspaikkana.
Teatterissa on yksi sali, johon mahtuu 128 henkilöä. Salissa on myös kaksipyörätuolipaikkaa, ja pyörätuoliasiakkaan mukana tuleva saattaja pääsee elokuvaan maksutta. Lipunmyyntipisteelle ja saliin tultaessa on noin viiden sentin kynnykset. Näytöksiin ei myydä erikseen merkattuja paikkalippuja, vaan yleisö saa valita vapaasti paikkansa saliin tultuaan. Teatterin aulaan on sijoitettu kahvila.
Aiheesta muualla

Viralliset kotisivut
Lisätietoa Cinemadrome-festivaalista
Asikainen, Anton: ”Tampere: Satunnainen matkaaja – Niagaraan”, Filmihullu 1/2013.
Armenak Alatšatšjan

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Tokio 1964 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Neuvostoliitto 1953 |  |  |
|  Kultaa | Jugoslavia 1961 |  |  |
|  Kultaa | Puola 1963 |  |  |
|  Kultaa | Neuvostoliitto 1965 |  |  |
Armenak Alatšatšjan (arm. Արմենակ Ալաչաչյան, ven. Арменак Мисакович Алачачян, Armenаk Misаkovitš Alаtšаtšjan, 25. joulukuuta 1930 Aleksandria, Egypti – 4. joulukuuta 2017 Scarborough, Kanada) oli Neuvostoliittoa edustanut koripalloilija, koripallovalmentaja, olympiamitalisti ja Euroopan mestari.
Pelintekijänä pelannut Alatšatšjan saavutti Neuvostoliiton miesten maajoukkueessa vuosien 1953–1965 välillä olympiahopeaa Tokiossa 1964 ja neljä Euroopan mestaruutta. Seuratasolla hän edusti pitkään TsSKA Moskovaa ja voitti Euroopan cupin sekä useita Neuvostoliiton mestaruuksia. Hän voitti TsSKA:ssa Euroopan cupin myös valmentajana. Alatšatšjan kuoli Kanadan Scarborough’ssa 86-vuotiaana 4. joulukuuta 2017.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Neuvostoliiton joukkue – Kesäolympialaiset 1964
4 Muižnieks |
5 Bahlei |
6 Alatšatšjan |
7 Travin |
8 Hrynin |
9 Krūmiņš |
10 Mosešvili |
11 Kornejev |
12 Petrov |
13 Volnov |
14 Lipso |
15 Kalniņš |
Valmentaja Gomelski
Blitz

Blitz (saksaa: salama, hyvin nopea) voi tarkoittaa ainakin seuraavia:
blitz, nimitys Saksan pommitusoperaatiolle Britanniaa vastaan vuosina 1940–1941 (katso Taistelu Britanniasta ja Lontoon pommitukset)
blitz, pikashakin muoto
Blitz BASIC, ohjelmointikieli
Blitz, peli
Blitz , yhtye
Blitz, KMFDM-yhtyeen albumi
Blitz, brittiläinen elokuva vuodelta 2011.
Blitz, Marvelin sarjakuvissa esiintyvä roisto
Blitz, Oslossa sijaitseva anarkistinen toimintakeskus
Blitz, sukunimenä:
Gérard Blitz (1901–1979), belgialainen uimari ja vesipalloilija
Maurice Blitz (1891–1975), belgialainen vesipalloilija
Signor Blitz, Antonio van Zandt (1810–1877), brittiläinen taikuri ja esiintyjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blitz”, voi hakea sivunnimihaulla, laajalla sivunnimihaulla tai tekstihaulla.
Boonie

Yhdysvaltain laivaston SEAL-sotilaita.
Booniella tarkoitetaan yleensä mustaa, oliivinvihreää tai maastokuvioista lierihattua. Boonie kehitettiin toisen maailmansodan jälkeen sotilaskäyttöön. Sitä käytettiin ensimmäisen kerran Yhdysvaltojen erikoisjoukoilla Vietnamin sodassa ja siitä lähtien monet maat ovat omaksuneet boonien käytön armeijoilleen. Boonien tarkoituksena oli korvata joissain tilanteissa kömpelö ja painava kypärä. Se myös helpotti maastoutumista tiheässä viidakossa, jossa pyöreä kypärä oli helppo havaita. Eri maissa hatulle on eri nimityksiä, esimerkiksi australiassa lierihattuja kutsutaan ns. bush hateiksi eli "puskahatuiksi".
Materiaalit

Boonien kangas on yleensä puuvillaa, mutta siihen on ommeltu nylonsäikeitä ruudukon muotoon. Tätä kangasta kutsutaan yleisnimellä Rip-Stop-kankaaksi.
Berlin Südkreuzin rautatieasema

| Berlin Südkreuz |
| --- | --- |

Perustiedot
Lyhenne:  BPAP
Osoite:  General-Pape-Straße 1, 10829 Berlin
Avattu:  1898, 2006
Liikenne
Paikallisjunat:  S5, S75, S7, S9
Vaihtoyhteydet:  U55
Asemarakennus
Tyyppi:  silta-/pinta-asema
Lipunmyynti:  kyllä
Ratapiha
Raiteisto:  10 laituriraidetta
Berlin Südkreuz (ent. Bahnhof Papestraße) on rautatieasema Berliinissä. Asema avattiin 1898 risteysasemana. Berliinin S-Bahnin ympyrälinjan itä–länsi-suuntainen asema on ylätasolla ja päärautatieasemalle, Dresdeniin sekä Leipzigiin menevät raiteet alatasolla. Asemaa on rakennettu uudelleen vuosituhannen vaihteessa ja nimettiin Berlin Südkreuziksi toukokuussa 2006.
Historia

Aseman entinen nimi juontuu läheisen kadun nimestä, joka on nimetty Preussin kenraalin Alexander August Wilhelm von Papen mukaan.
Südkreuzin asema kuuluu Deutsche Bahnin uuteen pitkänmatkan liikenteen konseptiin Berliinissä. Etelä-Berliiniin oli tarvittu uutta pitkänmatkan liikenteen rautatieasemaa, joten Papestraßen asema päätettiin rakentaa ja nimetä se uudelleen samantyyppiseksi kuin Westkreuz ja Ostkreuz ("itä- ja länsiristeys"). Rakennustyöt myöhästyivät huomattavasti ja asema valmistui kuusi vuotta myöhässä toukokuussa 2006.
Südkreuzin asema on nykyisin ICE-junien Hampurin-liikenteen pääteasema.
Kehäradan asema ylätasolla
Pohjois-etelä-suuntaisen radan laiturit
Ilmakuva asemasta.
Aiheesta muualla

Kuvia tai muita tiedostoja aiheesta Berlin Südkreuzin rautatieasema Wikimedia Commonsissa
Arthur Stauffer

Arthur Stauffer 1930-luvun lopulla.
Arthur  Alexander  Stauffer (26. kesäkuuta 1894 Elimäki – 13. helmikuuta 1956 Lontoo) oli suomalainen agronomi ja pankkimies, joka teki elämäntyönsä lontoolaisessa Hambros-pankissa Englannissa.
Arthur Stauffer syntyi sveitsiläistaustaiseen sukuun. Hänen isänsä oli meijeristi ja tilanomistaja Jakob Stauffer, joka oli muuttanut Sveitsistä Suomeen 1860-luvun lopussa. Kirjoitettuaan ylioppilaaksi Kouvolan yhteiskoulusta 1913 Arthur Stauffer opiskeli maatalous- ja metsätieteitä Helsingin yliopistossa, josta hän valmistui agronomiksi 1917.
Suoritettuaan jatko-opintoja Lontoossa hän siirtyi pankkialalle saadessaan 1921 paikan skandinaavis-brittiläisiä finanssisuhteita hoitavassa Hambros Bankissa. Lontoolaispankilla oli tiiviit yhteydet myös Suomeen, jonka ulkomaankauppaa se rahoitti. 1930-luvulla pankki kehitti uuden palvelumuodon, Services for the Traveller -yksikön, jossa Lontooseen saapuvia ulkomaisia matkailijoita ja liikemiehiä pyrittiin palvelemaan näiden omalla äidinkielellä erilaisissa pankkiasioissa. Tässä yksikössä Arthur Stauffer hoiti lukemattomien Lontooseen saapuneiden suomalaisten matkailijoiden raha-asioita ja auttoi suomalaisia yrityksiä solmimaan kontakteja brittiläiseen pankkimaailmaan.
Stauffer opasti maanmiehiään myös maailmankaupungin elämänmenoon oli sitten kysymys teattereista, kirjallisuudesta, ostoksista tai asunnon hankkimisesta. Hän kutsui Lontoon kävijöitä vieraanvaraiseen kotiinsa, kirjoitti suosituksia ja järjesti pankkialan harjoittelupaikkoja. Arthur Stauffer menehtyi työpöytänsä ääreen Hambros-pankissa vuonna 1956.
Blistex

Blistex on pääasiassa huulirasvoja valmistava yritys, jonka perusti Charles E. Arch vuonna 1947. Nykyiseen päämajaansa, joka sijaitsee Oak Brookissa Yhdysvaltojen Illinoisissa, yhtiö siirtyi vuonna 1967. Yrittäminen alkoi huulirasvoista, mutta nykyisin tarjolla on myös muita ihonhoitotuotteita.
Ateenan olympialaiset

Ateenan olympialaisilla voidaan tarkoittaa useampaa eri olympiatapahtumaa:
Kesäolympialaiset 1896, I olympiadin kisat Ateenassa
Kesäolympialaiset 1906, III ja IV olympiadin välikisat Ateenassa
Kesäolympialaiset 2004, XXVIII olympiadin kisat Ateenassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ateenan olympialaiset”, voi hakea sivunnimihaulla, laajalla sivunnimihaulla tai tekstihaulla.
Arthur Söderholm

Arthur Söderholm (toukokuu 1939)
Arthur Gustaf Alexander Söderholm (19. huhtikuuta 1875 Hanko – 18. huhtikuuta 1947) oli suomalainen juristi, yritysjohtaja ja kauppaneuvos. Hän toimi Stockmann Oy:n toimitusjohtajana vuosina 1925–1947.
Söderholmin vanhemmat olivat liikennepäällikkö Anders Alexander Söderholm ja Selma Nylund. Söderholm kirjoitti ylioppilaaksi vuonna 1895, suoritti oikeustutkinnon vuonna 1899, ylemmän hallintotutkinnon vuonna 1902 ja sai varatuomarin arvon vuonna 1903. Hän toimi  Vihdin nimismiehenä 1899–1903, Raaseporin kihlakunnan henkikirjoittajana 1903–1906, Uudenmaan lääninhallituksen esittelijänä 1906–1910, Helsingin kaupunginviskaalina 1910 ja asianajajana Helsingissä 1910–1919.
Söderholm siirtyi liike-elämään vuonna 1918 Yhdyspankin johtajaksi. Hän toimi Stockmann Oy:n johtajana vuosina 1919–1925 ja toimitusjohtajana 1925–1947. Hän toimi lisäksi hallituksen puheenjohtajana Keravan puuseppätehdas Oy:ssä 1921–1947, Helsingin Puhelinyhdistykssä 1926–1947 ja puheenjohtajana Rautakauppojen Oy:n hallintoneuvostossa 1930–1947 sekä hallituksen jäsenenä Kymi Oy:ssä 1920–1947 ja Bensow Oy:ssä 1926–1947.
Liikeuran ohella Söderholm oli Helsingin kaupunginvaltuuston jäsen (rkp) vuodesta 1917 vuoteen 1922 ja kaupunginvaltuuston puheenjohtaja vuonna 1922. Söderholmille myönnettiin kauppaneuvoksen arvonimi vuonna 1939. Hänen puolisonsa oli vuodesta 1900 Signe Mentzer.
Arthur Treacher

| Arthur Treacher |
| --- | --- |
 Arthur Treacher vuoden 1939 elokuvassa Pikku Prinsessa
Henkilötiedot
Syntynyt: 23. kesäkuuta 1894  Brighton, East Sussex, Englanti
Kuollut: 14. joulukuuta 1975 (81 vuotta)  Manhasset, Yhdysvallat
Puoliso:  Virginia Taylor (1940–1975)
Näyttelijä
Aktiivisena:  1929–1964
Aiheesta muualla
IMDb 
Elonet
Arthur Veary Treacher (23. kesäkuuta 1894 – 14. joulukuuta 1975) oli englantilainen näyttelijä.
Treacher oli ensimmäisen maailmansodan veteraani. Sodan päätyttyä hän lähti Yhdysvaltoihin ja aloitti näyttelemisen vuonna 1928. Hän näytteli muun muassa elokuvissa Swing Out, Sister (1945), Keskiyön suudelma (1949) ja Maija Poppanen (1964).
Berjozovik

| Berjozovik Берёзовик |
| --- | --- |
 Berjozovik
 Koordinaatit: 58°22′44″N, 33°12′15″E 
Valtio:  Venäjä
Subjekti:  Novgorodin alue
Piiri:  Okulovkan piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  447,81 km²
Väkiluku (2012):  811
 
 Kunnan kotisivu 
Infobox OKVirheellinen NIMI-arvo: 
Berjozovik (ven. Берёзовик) on maalaiskunta ja sen keskuskylä Novgorodin alueen Okulovkan piirissä Venäjällä. Se sijaitsee Zaozerjejärven rannalla viisi kilometriä Okulovkasta länteen. Kylässä on 338 ja kunnassa 811 asukasta (vuonna 2012).
Maantiede ja asutus

Berjozovikin kunnan pinta-ala on 447,81 neliökilometriä. Se rajoittuu pohjoisessa Okulovkan piirin Borovjonkan, koillisessa Kulotinon, idässä Okulovkan ja kaakossa Turbinnojen kuntiin sekä etelässä Kresttsyn piirin Novoje Rahinon ja lännessä Rutšjin kuntiin. Pinta-alasta 83,1 % on metsää, 10,9 % maatalousmaata ja 3,9 % vesistöjä.
Seutu kuuluu Valdain ylänköön. Tärkeimmät joet ovat Horinka, Peretna, Nertsa, Kolpino ja Borovna. Suurimmat järvet ovat Zaozerje, Peretno ja Zavidetšje. Suojeltuja luonnonmuistomerkkejä ovat Zaozerjen harju, Horinkajoen laakso sekä Zelenihan muurahaispesien suojelualue.
Keskuskylän lisäksi kuntaan kuuluu Zaozerjen rautatieasema ja 28 kylää: toinen Berjozovik, Borok, Dorištši, Družnaja Gorka, Fedorkovo, Fedoskovo, Hiriki, Ivniki, Jurjevo, Korytnitsa, Lapustino, Ljadtšino, Maloje Zaozerje, Malyi Borok, Manuilovo, Mošnikovo, Noviki, Novoselitsy, Peretno, Podol, Snarajevo, Stari, Talyženka, Vasilkovo, Zabrodje, Zaozerje ja Zavod. Toiseksi suurin asutuskeskus on vajaan sadan asukkaan Zavod. Viidessä kylässä ei ole lainkaan vakituista asutusta.
Liikenne, talous ja palvelut

Kunnan läpi kulkee Okulovkan ja Kresttsyn välinen maantie sekä Moskovan ja Pietarin välinen päärata, jolla on Zaozerjen asema. Berjozovikista on linja-autoyhteydet Okulovkaan ja Novgorodiin.
Paikallisia elinkeinoja ovat julkiset palvelut, kauppa sekä maa- ja metsätalous. Kunnassa toimii muutamia puunjalostuslaitoksia ja karjatiloja. 94 % työvoimasta työskentelee kunnan ulkopuolella.
Keskuskylän palveluihin kuuluvat lastentarha, kulttuuritalo, kirjasto, lääkintäsema, posti ja pari kauppaa. Eräitä palveluja on myös Zavodissa ja muissa kylissä.
Nähtävyydet

Seudulta on löydetty useita muinaisia asuin- ja hautapaikkoja sekä uhrikiviä. Rakennusmuistomerkkeihin kuuluvat Berjozovikin, Borokin ja Peretnon kartanoalueet sekä Peretnon kirkko. Zaozerjen asemalla on toisessa maailmansodassa kaatuneiden neuvostosotilaiden hautapaikka.
Aiheesta muualla

Berjozovikin kunnan sivusto (venäjäksi)
Ammattina sankari

| Ammattina sankari |
| --- | --- |
Alkuperämaa:   Suomi
Verkko:   Kutonen
Esitetty:  30. maaliskuuta 2014 – -
Tuotantokausia:  6
Jaksoja:  72
Tuotanto
Tuottaja(t):  Lari Seppälä / Pearl Production OY  Alexandra Rosti /  Discovery
Vastaava(t) tuottaja(t):  Katja Santala / Discovery
Ohjaaja(t):  Lari Seppälä
Käsikirjoittaja(t):  Lari Seppälä 
Säveltäjä(t):  Jaakko Klemettilä
Leikkaaja(t):  Ernold Kobra
Kuvaaja(t):  Eero Liimatainen
Tuotantoyhtiö(t):  Pearl Production Oy
Ammattina sankari on 30. maaliskuuta 2014 TV5-kanavalla alkanut tositelevisio-ohjelma, jossa seurataan raskaan kaluston kuljettajia Suomen ja Euroopan teillä. Sarjan kuudes tuotantokausi alkoi Discoveryn kanavilla 24.11.2018.
Päähenkilöt

| 0 | 1 | 2 | 3 |
| --- | --- | --- | --- |
|  Kausi 1 Pertti Hettula  Tommi Ilola  Harri Ventelä  Teuvo Vänttinen  |  Kausi 2 Pete Junttila  Petri Laamanen  Tomi Vavuli  Jari Javanainen  Johnny Granström  Jouko Nykänen  |  Kausi 3 Jouko Nykänen  Harri Ventelä  Ida Määttä  Kimmo Sarvikas  Janne Peltonen  |  Kausi 4 Jussi Mielonen  Sakari Puikkonen  Harri Ventelä  Jouko Nykänen  Mikko Kettunen  |
Päähenkilöt > Kausi 5

Harri Ventelä
Kimmo Pietiläinen
Jussi Virtanen
Alexander Mattsson
Arttu Riihelä
Mika Ulvinen
Jouko Nykänen
Aiheesta muualla

Kotisivut (Arkistoitu – Internet Archive)
Bernd Dreher

Bernd Dreher
Bernd Dreher (s. 2. marraskuuta 1966 Leverkusen, Nordrhein-Westfalen, Saksa) on uransa lopettanut saksalainen jalkapallomaalivahti, joka edusti Saksan Bundesliigassa pelaavaa Bayern Müncheniä. Dreher on 187 senttimetriä pitkä.
Dreher aloitti jalkapallon pelaamisen vuonna 1972 pikkuseura SV Schlebuschin junioreissa. Vuonna 1976 hän siirtyi synnyinkaupunkinsa suurseuran, Bayer Leverkusenin riveihin, jossa hän pelasi vuoteen 1990 asti. Tuona vuonna Dreher siirtyi KFC Uerdingeniin, josta hän jatkoi viimeiseen seuraansa vuonna 1996. Rooli FCB:ssä oli kuitenkin ollut pieni, koska joukkueen ykkösmaalivahdin paikkaa on jo pitkään pitänyt hallussaan seuraan vuonna 1994 tullut Oliver Kahn.
Kaikki Dreherin merkittävät saavutukset ovat tulleet Bayernin joukkueessa lukuun ottamatta vuoden 1988 UEFA Cupin voittoa, jonka hän saavutti Leverkusenissa. Hänen saavutuksiinsa lukeutuu muun muassa kuusi Saksan mestaruutta (1997, 1999, 2000, 2001, 2003, 2008), kolme Saksan Cupin voittoa (1998, 2000, 2003), neljä Saksan Liigacupin voittoa (1997, 1998, 1999, 2000) sekä Mestarien liigan ja Intercontinental Cupin voitot vuodelta 2001.
Bryne

| Bryne |
| --- | --- |

 Bryne
 Koordinaatit: 58°44′00″N, 5°39′00″E 
Valtio:  Norja
Lääni:  Rogaland
Kunta:  Time ja Klepp
Pinta-ala:  
 – Maa:  5,7 km²
Väkiluku (2023):  13 200
 – Väestötiheys:  2 315,8 as./km²
Infobox OKVirheellinen NIMI-arvo: 
Bryne on taajama ja kaupunki Timen kunnassa Rogalandin läänissä Norjassa. Se on kuntansa hallinnollinen keskus. Taajaman pinta-ala on 5,7 neliökilometriä ja asukasluku 13 200 vuonna 2023. Bryne ulottuu osin myös Kleppin kunnan alueelle; noin 15,4 prosenttia taajaman asukkaista asuu Kleppin puolella.
Bryne kasvoi alun perin teollisuuskeskukseksi Jærenin radan varrelle. Nykyisin se on alueensa kolmanneksi suurin kaupunki Stavangerin ja Sandnesin jälkeen.
Kuvia

Garborg-keskus esittelee timeläisen kirjailijapariskunnan Arne ja Hulda Garborgin elämäntyötä.
Rautatieasema
Timen kirkko
Brynen kirkko
Tunnettuja henkilöitä

Erling Braut Haaland (s. 2000), jalkapalloilija
Tunnettuja henkilöitä > Muita

Kaizers Orchestra, alternative rock -yhtye
Aiheesta muualla

Kuvia tai muita tiedostoja aiheesta Bryne Wikimedia Commonsissa
Ateenan prefektuuri

| Ateenan prefektuuri Νομαρχία Αθηνών> Prefektuuri |
| --- | --- |
 Sijainti
Valtio:  Kreikka
Alue:  Attika
Perustettu:  1972
Lakkautettu:  31.12.2010
Hallinto:  
 – hallinnollinen keskus:  Ateena
Pinta-ala:  361 km²
Väkiluku (2001):  2 664 776
 – väestötiheys:  7 400 as./km²
Lyhenteet:  
 – ISO 3166:  GR-A1
 – NUTS:  GR300
Ateenan prefektuuri (kreik. Νομαρχία Αθηνών, Nomarchía Athinón) oli yksi Kreikan prefektuureista. Se sijaitsi Attikan alueella ja sen pääkaupunki oli Ateena. Prefektuuriin kuului koko Ateenan metropolialue. Prefektuurin pinta-ala oli 361 neliökilometriä ja asukasluku 2 664 776 (vuonna 2001).
Ateenan prefektuuri oli osa laajempaa Attikan prefektuuria. Attikan prefektuurin neljästä aliprefektuurista Ateenan ja Pireuksen prefektuurit muodostivat yhdessä Ateenan-Pireuksen yliprefektuurin (υπερνομαρχία, ipernomarhía). Prefektuuri lakkautettiin vuoden 2011 alussa Kallikrates-suunnitelman myötä ja jaettiin neljäksi alueyksiköksi, Keski-Ateenan, Länsi-Ateenan, Pohjois-Ateenan ja Etelä-Ateenan alueyksiköiksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Athens Prefecture
Andorran kansanäänestys perustuslaista

Andorran kansanäänestys perustuslaista pidettiin 14. maaliskuuta 1993. Kansanäänestyksessä äänestettiin siitä, hyväksytäänkö maahan uusi perustuslaki, jonka muotoilu oli aloitettu vuonna 1990 Euroopan neuvoston painostuksesta. Noin 74 prosenttia äänestäneistä oli uuden perustuslain kannalla. Äänestysprosentti oli lähes 76 prosenttia.
Tulokset

| 0 | 1 | 2 |
| --- | --- | --- |
Andorran kansanäänestys perustuslaista 1993
| Vaihtoehto | Ääniä | Osuus (%) |
|  Kyllä | 4 903 | 74,19 |
| Ei | 1 706 | 25,81 |
| Hyväksytyt äänet | 6 609 | 95,64 |
| Mitätöidyt tai tyhjät äänet | 301 | 4,36 |
| Ääniä yhteensä | 6 910 | 100,00 |

| Äänioikeutettuja ja äänestysprosentti | 9 123 | 75,74 |
Lähde:
Boggs

Boggs on muun muassa seuraavien yhdysvaltalaisten henkilöiden sukunimi:
David Boggs (1950–2022), tietotekniikan kehittäjä
Hale Boggs (1914–1972), poliitikko
Lindy Boggs (1916–2013), poliitikko ja diplomaatti
Phil Boggs (1949–1990), uimahyppääjä
Wade Boggs (s. 1958), baseballpelaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Amegas

| Amegas |
| --- | --- |
Kehittäjä:  reLINE Software
Julkaisija:  Digitek
Taiteilija:  Guido Bartels
Säveltäjä:  Karsten Obarski
Ohjelmoija:  Guido Bartels
Julkaistu:  1987
Lajityyppi:  breakout-klooni (en)
Pelimuoto:  yksinpeli ja Hotseat
Alusta:  Amiga
Jakelumuoto:  Levyke
Lisää peliartikkeleitaVideopelien teemasivulla
Amegas on reLINE Softwaren kehittämä pallo-ja-maila toimintapeli, joka on julkaistu Amigalle vuonna 1987. Pelille on julkaistu seuraaja Crystal Hammer (1988).
Pelityypin edeltäjiä ovat muun muassa Breakout ja Arkanoid.
Pelaaminen

Pelissä rikotaan tiiliä pallolla, joka kimpoaa pelaajan ohjaamasta mailasta. Pelissä ohjataan hiirellä, jonka molemmat napit voidaan käyttää.
Kehitys

Pelissä on toistorutiini Ultimate Soundtrackerilla tehdylle musiikille. Obarski kehitti Ultimate Soundtrackerin helpottamaan musiikin teossa.
Vastaanotto

Peli on saanut arvosanaksi 5/5 Info-lehden arvostelussa.
Peli on saanut arvosanaksi 79% Zero-lehden arvostelussa.